CELEX: 62012TN0096
Language: da
Date: 2012-03-01 00:00:00
Title: Sag T-96/12: Sag anlagt den 1. marts 2012 — Spanien mod Kommissionen

14.4.2012   
            
            
               DA
            
            
               Den Europæiske Unions Tidende
            
            
               C 109/33
            
         Sag anlagt den 1. marts 2012 — Spanien mod Kommissionen
   (Sag T-96/12)
   2012/C 109/66
   Processprog: spansk
   
      Parter
   
   
      Sagsøger: Kongeriget Spanien (ved N. Díaz Abad, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionen har udvist passivitet, idet den har undladt at opfylde sin forpligtelse til at betale de spanske myndigheder de skyldige restbeløb inden for fristen på to måneder fra fremlæggelsen af den dokumentation, som er opregnet i artikel D, stk. 2, litra d), i bilag II til forordning nr. 1164/94.
            
         
               —
            
            
               Subsidiært annulleres skrivelsen af 22. december 2011, som indeholder Kommissionens svar på en tidligere anmodning fremsendt til denne institution om at betale restbeløbet af den støtte i forbindelse med proceduren for afslutning af projekterne medfinansieret af Samhørighedsfonden, som Spanien var blevet tildelt for perioden 2000-2006, og Kommissionen tilpligtes at betale disse restbeløb.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kongeriget Spanien har under dette passivitetssøgsmål gjort gældende, at Kommissionen ikke har opfyldt den forpligtelse, som den ifølge sagsøgeren har til at betale de skyldige restbeløb af den støtte i forbindelse med proceduren for afslutning af projekter medfinansieret af Samhørighedsfonden, som Spanien var blevet tildelt for perioden 2000-2006.
   Subsidiært og dersom Retten måtte finde, at skrivelsen af 22. december 2011, som indeholder Kommissionens svar på Kongeriget Spaniens tidligere anmodning, bringer passiviteten til ophør, har sagsøgeren også nedlagt påstand om annullation af denne skrivelse.
   Sagsøgeren har til støtte for søgsmålet fremsat seks anbringender.
   
               1)
            
            
               Tilsidesættelse af artikel D, stk. 5, i bilag II til forordning nr. 1164/94 (1), idet Kommissionen har undladt at betale restbeløbet vedrørende de i stævningen omhandlede projekter inden for fristen på to måneder, uden at det er blevet konstateret, at denne frist er blevet afbrudt eller suspenderet.
            
         
               2)
            
            
               Tilsidesættelse af retssikkerhedsprincippet, idet Kommissionen har tilsidesat et klart juridisk princip med specifikke retlige konsekvenser.
            
         
               3)
            
            
               Tilsidesættelse af artikel 18, stk. 3, i forordning nr. 1386/2002 (2), idet Kommissionen har undladt at træffe den tilsvarende afgørelse inden for fristen på tre måneder fra tidspunktet for høringen med de spanske myndigheder.
            
         
               4)
            
            
               Tilsidesættelse af artikel 12 i forordning nr. 1164/94, idet Kommissionen har overskredet de beføjelser, som den har i henhold til denne bestemmelse på området for finanskontrol.
            
         
               5)
            
            
               Tilsidesættelse af artikel 15 i forordning nr. 1386/2002, idet de i denne bestemmelse fastsatte betingelser for, at Kommissionen kan anmode om, at der gennemføres endnu en kontrol, ikke var opfyldt.
            
         
               6)
            
            
               Tilsidesættelse af artikel H i bilag II til forordning nr. 1164/94, idet Kommissionen har indledt proceduren i denne bestemmelse uden at betingelserne herfor var opfyldt.
            
         
      (1)  Rådets forordning (EF) nr. 1164/94 af 16.5.1994 om oprettelse af Samhørighedsfonden, EFT L 130, s. 1.
   
      (2)  Kommissionens forordning (EF) nr. 1386/2002 af 29.7.2002 om gennemførelsesbestemmelser til Rådets forordning (EF) nr. 1164/94 for så vidt angår forvaltnings- og kontrolsystemerne vedrørende støtte, der er ydet fra Samhørighedsfonden og proceduren for finansielle korrektioner, EFT L 201, s. 5.